Элвин Харрисон

Элвин Харрисон (, 1974 оны 1 сарын 20-нд төрсөн) нь Америкийн Нэгдсэн Улсын хөнгөн атлетикч юм. Тэрээр 4 x 400 метрийн буухиа гүйлтийн төрлөөр 1996, 2000 оны зуны олимпоос алтан медаль хүртсэнээс гадна хувийн 400 метрийн гүйлтээр мөн 2000 оны зуны олимпоос мөнгөн медаль зүүжээ. Түүний ихрийн өрөөсөн нь мөн ижил буухиа гүйлтээр хамтдаа алтан медаль хүртсэн Кэлвин Харрисон болно. Тэд 2000 онд орчин үеийн олимпын наадам зохион байгуулагдаж эхэлснээс хойш хамтдаа алтан медаль зүүсэн анхны ихрүүд болж түүхэнд үлджээ. 4 x 400 метрийн буухиа уралдаанд Элвин эхэнд, Кэлвин гуравдугаарт гүйж багаа алтан медаль хүртэхэд хувь нэмрээ оруулцгаасан билээ. Гэхдээ харамсалтай нь тэдний багийн анд Антонио Петтигрью тэр үед сэргээш хэрэглэсэн байснаа хүлээн зөвшөөрснөөр 2008 онд тэдний медаль хураагджээ.

Элвин Харрисон 2004 оны зуны олимпод сэргээшийн асуудлаас болоод оролцож чадаагүй. 2004 оны 10 сард АНУ-ын Допингийн эсрэг агентлаг түүний эрхийг 4 жилээр хассанhttp://www.iaaf.org/mm/Document/Antidoping/SanctionedAthletes/2004ResultsManagement_1162.pdf IAAF. Харрисон Go to Your Destiny хэмээх ном бичсэн бөгөөд энэ тухайгаа Опра Винфригийн шоу нэвтрүүлэгт 2001 онд оролцох үеэрээ нийтэд зарласан.

2008 оны сүүлчээр түүний торгуулийн хугацаа дуусч, Харрисон 2009 оноос Доминиканы Бүгд Найрамдах Улсын нэрийн өмнөөс тэмцээн уралдаанд оролцох болсон. Энэхүү шийдвэрийг тэрээр тус улсын харьяат болох өөрийн эхнэр, мөн хамтран зүтгэгч Феликс Санчес нартай ярилцаж шийдсэн ажээGraham, Pat (2009-08-18). Alvin Harrison sprinting for Dominican Republic. USA Today. Retrieved on 2010-03-14.. Тэр шинэ эх орноо төлөөлж 2009 оны хөнгөн атлетикийн дэлхийн аварга шалгаруулах тэмцээнд оролцсон. Мөн 2010 оны танхимын ДАШТ-ий 4x400 метрийн буухиа уралдаанд 4-р байр эзэлсэнArcoleo, Laura (2010-03-14). EVENT REPORT - MEN's 4x400 Metres Relay Final. IAAF. Retrieved on 2010-03-14..

Хувийн дээд амжилт
ОгнооТэмцээнГазарХугацаа1996 оны 3 сарын 28200 мФресно, Калифорни20.231996 оны 6 сарын 19400 мАтланта, Жоржиа44.09

Эшлэл

 Цахим холбоос 

Ангилал:4х400 метрийн буухиа гүйлтийн олимпын аварга
Ангилал:АНУ-ын 400 метрийн гүйгч
Ангилал:АНУ-ын 4х400 метрийн буухиа гүйгч
Ангилал:АНУ-ын олимпын аварга
Ангилал:АНУ-ын олимпын мөнгөн медальтан
Ангилал:АНУ-ын олимпын оролцогч
Ангилал:Сэргээшийн тохиолдол хөнгөн атлетикт
Ангилал:Сэргээш АНУ-д
Ангилал:1996 оны зуны олимпод оролцогч
Ангилал:2000 оны зуны олимпод оролцогч
Ангилал:Америкчууд
Ангилал:1974 онд төрсөн